
Dobro jutro, moji učenci in učenke!

Jupiiii, pred nami je zadnji dan v tem tednu. Zdržite še danes, kajti pred nami bosta dva lepa dneva, ki ju izkoristite za krajši sprehod oz. kakšne aktivnosti v naravi. Seveda pa boste to počeli še vedno brez prijateljev.

Pa začnimo!

Učiteljica Mateja

**Petek, 27. 3. 2020**

**SLJ: 3. knjiga za domače branje ( 2. uri ) Bratovščina Sinjega galeba**

**Če včeraj še nisi odgovoril na vsa vprašanja, nadaljuj z delom danes. ( Vprašanja imaš zapisana v navodilih za delo v četrtek, 26.3.2020)**

**Prosila bi vas, da mi PRAV VSI pošljete vaše odgovore na moj elektronski naslov najkasneje do ponedeljka, 30. 3. 2020.**

**DRU: Nadaljuj z izdelovanjem makete – danes z maketo zaključujete.**

**Tisti, ki ste makete že dokončali, pa si lahko ogledate na spodnji povezavi ppt predstavitev z naslovom Časovni trak zgodovine.**

|  |
| --- |
| [https://vimeo.com/162847509](https://uciteljska.net/ucit_dl.php?id=8638&n=0) KOLIŠČE  <https://uciteljska.net/ucit_search_podrobnosti.php?id=5831> ČASOVNI TRAK  <https://www.slideserve.com/lotus/zgodovinski-casovni-trak> PODROBNEJŠI ČASOVNI TRAK ZA TISTE, KI JIH ZANIMA ZGODOVINA |
|  |  |

**NIT: Vreme – utrjevanje in ponavljanje**

**\*\*\*\*Kdor želi, lahko svoje znanje o vremenu utrjuje v kvizih na spodnjih dveh povezavah. Veliko uspeha ti želim pri reševanju.**

<https://uciteljska.net/ucit_search_podrobnosti.php?id=3095>

<https://uciteljska.net/ucit_search_podrobnosti.php?id=2170>

Spodnji UL si lahko natisneš, prilepiš v zvezek in nato odgovarjaš na vprašanja v zvezek. Če nimaš tiskalnika, si vprašanja prepiši v zvezek in nato odgovori. V torek vam bom posredovala še rešitve, tako da si boste sami preverili, kako uspešni ste bili pri svojem delu.

**PONAVLJANJE**

1. Kaj nas zanima, ko sprašujemo o vremenu?
2. Kje izvemo, kakšno vreme lahko pričakujemo v naslednjih dneh?
3. Oglej si vremensko karto (časopis, TV, internet,..) in jo na kratko opiši.
4. Naštej padavine.
5. Poleti se pogosto razvijejo tudi nevihte. Kako nastanejo? Kaj spremlja nevihte?
6. Pri vremenu nekatere pojave merimo, nekatere pa lahko le opazujemo.

- Katere merimo in s čim?

- Katere opazujemo? Kako?

1. Kako nastajajo vetrovi? Vetrove ne ločimo le po jakosti, ampak tudi po \_\_\_\_\_\_\_\_\_\_\_\_ iz katere piha? Kateri veter nam po navadi prinaša poslabšanje vremena?
2. Vremenska karta je zapisana z mnogimi dogovorjenimi znaki. Katere od teh znakov poznaš? Nariši jih in zapiši kaj pomenijo.
3. Kaj je anticiklon? Kakšno vreme nam prinaša?
4. Kaj je ciklon? Kakšno vreme nam prinaša?
5. Včasih niso imeli medijev, da bi poslušali ali gledali napoved vremena. Kako so si včasih pomagali z napovedovanjem vremena (pomisli na primere v naravi in jih pojasni)?
6. Zakaj piha poleti na obali veter čez dan v smer iz morja na kopno in zakaj se smer ponoči obrne?
7. Kaj se zgodi, ko se topel in vlažen zrak ohladi?
8. Janez se je v nedeljo odpravil na Kriško goro. Južno pobočje je bilo že skoraj kopno, zato se je odločil, da bo šel kar po severni strani. Obul je športne copate, saj je pričakoval, da bo hodil po kopni poti. Ko je prišel do vznožja strmine, ga je presenetil sneg in pomrznjena pot. Razloži, zakaj!
9. Vstavi pojma LEPŠE - SLABŠE.

Zračni tlak pada, zato se bliža \_\_\_\_\_\_\_\_\_\_\_\_\_ vreme. Če zračni tlak raste se bliža

\_\_\_\_\_\_\_\_\_\_\_\_\_\_\_\_ vreme.

1. Kaj pomeni črka A?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kakšno vreme prinaša?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kaj pomeni črka C?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kakšno vreme prinaša?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LUM ( 2 ur ) : Izberi si prizor iz knjige Bratovščina Sinjega galeba, ki se ti je zdel poseben, zanimiv in ga ilustriraj na list A4. Ilustriraš lahko z barvicami ali flomastri.**

**Če je možno, ilustracije poslikajte in mi jih pošljite.**

**Verjamem, da moj elektronski naslov znate že na pamet, za vsak slučaj pa vam ga še enkrat napišem** [**mateja.glusic1@guest.arnes.si**](mailto:mateja.glusic1@guest.arnes.si)**.**